Pohjoismaiden Naisliitto

Pohjoismaiden Naisliitto (NKF) (, ) on pohjoismaisten naisjärjestöjen liitto. Järjestö perustettiin vuonna 1919 Pohjoismaiden Emäntäliitto -nimisenä (Nordens Husmordersförbund NHF). Se on tiettävästi Pohjoismaiden vanhin naisverkosto. Liiton tarkoituksena on vahvistaa jäsenjärjestöjen välistä yhteistyötä ja edistää niiden työtä perheen, kodin ja yhteiskunnan hyväksi. Tärkein toimintamuoto ovat vuosittain eri maissa emännöitävät pohjoismaiset kesäkonferenssit, joissa kokoonnutaan ajankohtaisen yhteiskunnallisen teeman ympärille ja retkeillään ja tavataan järjestöihmisiä eri pohjoismaista. ==Jäsenjärjestöt== * Finlands svenska Marthaförbund * Islannin Naisyhdistys (Kvenfélagasamband Íslands) * Marttaliitto * Norjan naisten ja perheiden yhdistys (Norges Kvinne- og Familieforbund) * Ruotsin Koti ja yhteiskunta -yhdistys (Riksförbundet Hem och Samhälle) Tanskan jäsenjärjestö De Danske Husmoderforeninger (myöhemmin Aktive Kvinder i Danmark) oli jäsenenä vuoteen 2009 saakka, jolloin järjestön toiminta lakkautettiin. Viron Naisunionille (Eesti Naisliit) myönnettiin vuonna 1990 tarkkailijajäsenyys. Järjestö oli jonkinasteisesti mukana toiminnassa myös jo ennen toista maailmansotaa. ==Konferenssien isäntäkaupunkeja== * 1921 - Kööpenhamina * 1922 - Tukholma * 1923 - Oslo * 1924 - Helsinki - Teema: Liiton yhteistoiminnan muodot ja perheenemännän työn kansantaloudellinen merkitys * 1925 - Kööpenhamina * 1926 - Alingsås * 1927 - Bergen - Teema: Paikallisyhdistysten ja piiriliittojen johtaminen, käsityöopetuksen merkitys * 1929 - Turku - Teema: 10-vuotisjuhlavuosi * 1933 - Tukholma - Teema: Kuinka tukea naista kasvatuksessa? * 1935 - Aarhus - Teema: Kotitalousopinnot, terveellisen ruoan välttämättömyys, emäntäliikkeen nykyaikaiset vaatimukset * 1937 - Oslo - Teema: Vanhempien kasvatusta koskevat kysymykset * 1939 - Helsinki - Teema: Perheenemäntäjärjestöt ja yhteiskunta, Marttaliiton 40-vuotisjuhlavuosi * 1946 - Kööpenhamina Teema: 25-vuotisjuhlavuosi * 1950 - Lillehammer - Teema: Perheenemännän taloudellinen ja yhteiskunnallinen asema * 1953 - Turku - Teema: Ansiotyössä olevan vaimon ongelma, vanhenemisen ongelma, kulutuskysymyksiä * 1956 - Kööpenhamina - Teema: Ihminen tekniikan aikakaudella * 1960 - Visby * 1964 - Bodø * 1968 - Espoo - Teema: Perhe tänään, yhteiskunta huomenna * 1970 - Tukholma - Teema: 50-vuotisjuhlavuosi * 1974 - Tukholma * 1978 - Sandefjord - Teema: Lapsen asema nyky-yhteiskunnassa * 1982 - Tampere - Teema: Huomispäivän maailma * 1986 - Køge - Teema: Perheenemäntä 1990-luvulla. Kuka? Minkälainen? * 1990 - Helsinki - Teema: Elämän ihanteet – kadotettuja arvoja * 1994 - Oslo - Teema: 75-vuotisjuhlavuosi * 1998 - Reykjavik - Teema: Naiset ja kuluttajan valta * 2007 - Korsør - Teema: Naiskauppa ja maahanmuuttajien integraatio * 2008 - Akureyri - Teema: Miehet mukaan tasa-arvotyöhön * 2009 - Stavanger - Teema: Naiset pelastavat maailman – ympäristö, ilmasto ja ruoka * 2010 - Vaasa - Teema: Tietoisilla valinnoilla kestävään elämäntapaan * 2011 - Göteborg - Teema: Vesi * 2012 - Reykjavik - Teema: Naiset ja yhteiskunnan voima * 2013 - Bodø - Teema: Naisia tuulessa * 2014 - Rovaniemi - Teema: Rajaton pohjoinen nainen * 2015 - Gränna - Teema: Elämän laatu * 2016 - Heimaey - Teema: Sopusoinnussa luonnon kanssa * 2017 - Sandefjord - Teema: Ruokailo * 2018 - Maarianhamina - Teema: Turvallinen arki * 2019 - Varberg - Teema: Sosiaalisesti kestävä kehitys, 100-vuotisjuhlavuosi * 2022 - Reykjanesbær (siirtyi koronaviruksen vuoksi vuoteen 2022) - Pohjoismaiden naisliiton toiminta päättyy virallisesti konferenssin päättyessä. ==Katso myös== * Marttaliitto ==Lähteet== * Marttaliiton vuosikertomukset * Nordens husmødre: utgitt til Nordens husmorforbunds 50-årsjubileum, Juliane Solbraa-Bay, 1970 * NKF:n kotisivut * NKF:n Facebook-sivu * NKF Marttaliiton kotisivuilla Luokka:Naisjärjestöt Luokka:Pohjoismaiset järjestöt